S-88/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. febrúar 2018, á hendur T-x-x M-x-x, kt. 000000-0000, Flúðaseli 90, Reykjavík, fyrir eftirfarandi brot:

I.

Umferðarlagabrot, með því að hafa:

1. Laugardaginn 18. mars 2017 ekið bifreiðinni [--] með 106 km hraða á klst., austur Suðurlandsveg í Ölfushreppi á vegarkafla við Gljúfurholt í Ölfusi, þar sem leyfður hámarkshraði var 90 km hraði á klst.

Telst brot þetta varða við 1., sbr. 3. mgr. 37. gr., sbr. 1. mgr. 100. gr., umferðarlaga nr. 50/1987.

2. Að morgni laugardagsins 29. júlí 2017 ekið bifreiðinni [--] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 70 ng/ml og tetrahýdrókannabínól 0,5 ng/ml) norður Hafnarfjarðarveg, þar sem lögregla hafði afskipti af ákærða við Hraunhóla.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3. Sunnudaginn 1. október 2017 ekið bifreiðinni [--], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 210 ng/ml, MDMA 80 ng/ml og tetrahýdrókannabínól 1,4 ng/ml), um Suðurfell, Austurberg og vestur Suðurhóla í Reykjavík, þar sem lögregla hafði afskipti af honum á gatnamótum Vesturbergs og Suðurhóla og á sama tíma haft í vörslum sínum 0,81 g af amfetamíni, sem lögregla fann við leit á ákærða.

Telst brot þetta varða við 1., sbr. 2. mgr., 45. gr. a., 1. mgr. 48. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006 og 2. gr., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Aðfaranótt föstudagsins 13. október 2017 ekið bifreiðinni [--], sviptur ökuréttindum austur Hraunberg í Reykjavík, þar sem lögregla hafði afskipti af ákærða á vegarkafla við Hólaberg.

Telst brot þetta varða við 1. mgr. 48. gr., sbr. 1. mgr. 100. gr., umferðarlaga nr. 50/1987.

5. Aðfaranótt laugardagsins 9. desember 2017 ekið bifreiðinni [--], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,2 ng/ml) frá verslun N1 í Ártúni og inn á bifreiðastæði við Árbæjarsafn í Reykjavík, þar sem lögregla hafði afskipti af ákærða.

Telst brot þetta varða við 1., sbr. 2. mgr., 45. gr., a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/ 2006.

6. Aðfaranótt laugardagsins 16. desember 2017 ekið bifreiðinni [--], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,6 ng/ml) um Sæbraut í Reykjavík og inn á Holtaveg, þar sem lögregla hafði afskipti af ákærða á móts við Holtagarða.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

7. Aðfaranótt miðvikudagsins 20. desember 2017 ekið bifreiðinni [--], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 5,1 ng/ml) vestur Breiðholtsbraut í Reykjavík, þar sem lögregla hafði afskipti af ákærða á móts við Holtagarða við Reykjanesbraut.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

8. Aðfaranótt sunnudagsins 24. desember 2017 ekið bifreiðinni [--], sviptur ökurétti um Vífilstaðaveg í Garðabæ, þar sem lögregla stöðvaði aksturinn rétt sunnan við Kirkjulund.

Telst brot þetta varða við 1. mgr. 48. gr., allt sbr. 1. mgr. 100. gr. umferðalaga nr. 50/1987.

9. Aðfaranótt mánudagsins 25. desember 2017 ekið bifreiðinni [--], sviptur ökurétti um Breiðholtsbraut, þar sem hann missti stjórn á bifreiðinni og ók á grindverk á móts við Stöðina, Suðurfelli og ekki sinnt lögboðnum skyldum sínum við umferðaróhapp heldur farið á brott af vettvangi.

Telst brot þetta varða við 1. mgr. 10. gr. og 1. mgr. 48. gr., allt sbr. 1. mgr. 100. gr. umferðalaga nr. 50/1987.

10. Föstudaginn 29. desember 2017 ekið bifreiðinni [--], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,7 ng/ml) norður Álfabakka í Reykjavík, þar sem lögregla hafði afskipti af ákærða á móts við bensínstöð Olís Álfabakka 7.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

II.

Vopnalagabrot, með því að hafa, sunnudaginn 17. desember 2017, haft í vörslu sinni tvo hnífa og hnúajárn, sem lögregla fann við leit í bifreið ákærða [--] utan við söluturninn Hraunbergi, Hraunbergi 4 í Reykjavík.

Telst brot þetta varða við 1. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar, og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. Jafnframt er gerð krafa um að framangreind fíkniefni 0,81 g af amfetamíni, sem hald var lagt á, verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á tveimur hnífum og hnúajárni sem hald var lagt á, samkvæmt 1. mgr. 37. gr. vopnalaga nr. 16/1998.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1997. Samkvæmt framlögðu sakavottorði, dagsettu 19. febrúar 2018, á hann að baki nokkurn sakaferil sem nær aftur til ársins 2013. Var ákærða gerð sektarrefsing með lögreglustjórasátt, 20. janúar 2017 vegna brota gegn 45. gr. a. og 48. gr. umferðarlaga nr. 50/1987. Þá gekkst hann undir viðurlagaákvörðun 25. september sama ár meðal annars vegna sams konar brota. Þau brot sem ákærði er sakfelldur fyrir í þessu máli samkvæmt 1. og 2. tölulið I. kafla ákæru voru framin fyrir gerð framangreindrar viðurlagaákvörðunar og verður ákærða því dæmdur hegningarauki hvað þau brot varða í samræmi við ákvæði 78. gr. almennra hegningarlaga nr. 19/1940. Við ákvörðun refsingar er miðað við að ákærði sé nú í þriðja sinn fundinn sekur um að aka undir áhrifum ávana- og fíkniefna og í annað sinn sviptur ökurétti.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í fjóra mánuði en fresta skal fullnustu 30 daga af refsingunni og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,81 g af amfetamíni, tveir hnífar og hnúajárn sem lögregla lagði hald á við rannsókn málsins.

Ákærði greiði 662.935 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, T-x-x M-x-x, sæti fangelsi í fjóra mánuði en fresta skal fullnustu 30 daga af refsingunni og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Áréttuð er ævilöng svipting ökurétta ákærða frá birtingu dómsins að telja.

Upptæk eru gerð til ríkissjóðs 0,81 g af amfetamíni, tveir hnífar og hnúajárn.

Ákærði greiði 662.935 krónur í sakarkostnað.

L-kvk-nf R-kvk-nf S-kvk-nf